स्टिलवॉटर (मिनेसोटा)

स्टिलवॉटर हे अमेरिकेच्या मिनेसोटा राज्यातील एक शहर आहे. वॉशिंग्टन काउंटीचे प्रशासकीय केन्द्र असेलेले हे शहर हे मिनियापोलिस-सेंट पॉल महानगर क्षेत्राचा भाग आहे. स्टिलवॉटर सेंट क्रॉइ नदीच्या पश्चिम तीरावर विस्कॉन्सिनच्या हूल्टन शहराच्या समोर वसले आहे. २०२० च्या जनगणनेनुसार स्टिलवॉटरची लोकसंख्या १९,३९४ होती. राज्याच्या स्थापनेत त्याच्या भूमिकेमुळे स्टिलवॉटरला अनेकदा मिनेसोटाचे जन्मस्थान म्हणले जाते. भूगोल युनायटेड स्टेट्स जनगणना ब्युरोनुसार, शहराचे क्षेत्रफळ ७.९८ चौरस मैल (२०.६७ चौ. किमी) आहे. यातील ६.९६ चौरस मैल (१८.०३ चौ. किमी) जमीन आहे आणि १.०२ चौरस मैल (२.६४ चौ. किमी) पाण्याने व्यापलेले आहेत. राज्य महामार्ग ३६, ९५ आणि ९६ हे शहरातून जाणारे तीन हमरस्ते आहेत. हवामान स्टिलवॉटरमध्ये वार्षिक सरासरी ४२ इंच (१,१०० मिमी) बर्फवृष्टी होते तर सरासरी वार्षिक पाऊस २४ इंच (६१० मिमी) असतो. प्रत्येक वर्षी सरासरी १४ दिवस येथील तापमान ९० °फॅ (३२ °से) पेक्षा जास्त असतात . नावाची व्युत्पत्ती "स्टिलवॉटर" हे नाव १८४३ मध्ये या भागात पहिली लाकूड गिरणी बांधणाऱ्या जॉन मॅककुसिक यांनी सुचवले होते. हे नाव शहरातून वाहणाऱ्या सेंट क्रॉइ नदीच्या शांत पाण्यावरून पडले आहे. मॅककुसिकने आपल्या मूळ गाव मेनमधील स्टिलवॉटरचे नाव या गावाला दिले असावे. युरोपियन लोक येथे येण्यापूर्वीपासून हजारो वर्षांपासून या भागात विविध स्थानिक लोक राहत होते. डकोटा लोक या भागाला त्याला होगान वांके किन (अर्थ:जेथे मासा पडलेला असतो) म्हणत असत. ओजिब्वे या भागाला गिगून्झ-अगोमोड (अर्थ: जेथे मासा तरंगतो) असे म्हणतात. चित्रदालन लोकसंख्या संदर्भ